Kerguelen ewaleem

Kerguelen ewaleem ( francavafa tiyara : kɜːrɡələn ), dere Kergueleneem ok kalkotavan gu Kergeleneem, voxosk dayoltanaf ton Ewaleem ke Erolara ( francavon : Îles de la Désolation ), sotir lospa dem yona amidatumafa tculkafa ewala, vagee India welfa tigisa is vas francafe sokasane pasusa.

Ewaleem dive sidayeem ileon madawer, telo lovolilefo francafo tawavo, Réunion ewala, arte 3 000 km- tigir.

Tela molavekasafa pakava, tadlena gan tursia, wori sotir olkom ke lodatafa welfafa azekexa. Tela kerguelenafa azekexa moe antarktikafa pozla tigir ise levplawanaf tadavoc lumon gu 1,2 celemoye tollumafe decitmetre en tir.  

 Izva 
Kerguelen ewaleem bak 1772 gan Yves Joseph de Kerguelen de Trémarec francaf totasik zo kosmayar. Bantan gu Îles de la Désolation taneon yoltayar azen arti konaka tanda James Cook kotgrupaf englaf totasik poron gu kosmasik tolyoltayar.

Loma:Ewala ke India Welfa